**256./2020. (XII.22.) „kt.” sz. határozat**

**a Karcag 7277/10., 7279/5. és 7291/1. helyrajzi számú ingatlanok művelési ágának megváltoztatásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés e-f) pontja és a Magyarország helyi önkormányzatairól szóló 2011. évi CLXXXIX. törvény 107. §-ában biztosított jogkörében eljárva, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján az alábbi határozatot hozza:

1. A Képviselő-testület a Karcag Városi Önkormányzat tulajdonát képező

a) Karcag belterület 7277/10. hrsz.-ú, 2499 m2 területű ingatlan művelési ágát „kivett beépítetlen területként”-ként,

b) Karcag belterület 7279/5. hrsz.-ú, 86949 m2 területű ingatlan művelési ágát „kivett beépítetlen terület”-ként, valamint

c) a Karcag belterület 7291/1. hrsz.-ú, 34622 m2 területű ingatlan művelési ágát „kivett beépítetlen terület”-ként

határozza meg.

1. Az 1.)a) pontban meghatározott művelési ág változás akkor lép hatályba, amikor a Jász-Nagykun-Szolnok Megyei Kormányhivatal, mint közlekedési hatóság a jelenleg kivett közút megszüntetésére megadja a hatósági engedélyt és az véglegessé válik.
2. A Képviselő-testület felhatalmazza a Karcag Városi Önkormányzat Polgármesterét a jelen határozat 1) pontjában meghatározott döntés végrehajtásához szükséges intézkedések megtételére.
3. A Képviselő-testület felkéri a jegyzőt, hogy a jelen határozat 1) pontjában meghatározott döntés ingatlan-nyilvántartásban történő átvezetését követően gondoskodjon a Karcag Városi Önkormányzat Képviselő-testületének Karcag Városi Önkormányzat vagyonáról és a vagyongazdálkodás szabályairól szóló 23/2012. (X.16.) önkormányzati rendelet módosításának előkészítéséről és Képviselő-testület elé terjesztéséről.

Felelős: Rózsa Sándor jegyző

Határidő: 2020. december 21.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Költségvetési, Gazdálkodási és Kistérségi Iroda, Kistérségi Csoport, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
5. Karcagi Polgármesteri Hivatal Aljegyzői Iroda, Szervezési Csoport, helyben
6. Nyester Ferenc önkormányzati tanácsadó, helyben
7. dr. Kovács László Iván, kamarai jogtanácsos, helyben
8. Jász-Nagykun-Szolnok Megyei Kormányhivatal Földhivatali Főosztály Földhivatali Osztály 2. Karcagi Kirendeltsége (5300 Karcag, Ady E. u. 4.) – Kistérségi Csoport által

Karcag,2020. december 16.

|  |  |
| --- | --- |
|  | **(: Szepesi Tibor :)** |
|  | polgármester |